ตลาดหุ้นเอเชียร่วงหนัก! วิตกสงครามการค้าระอุ-ม็อบฮ่องกงยืดเยื้อ
ตลาดหุ้นเอเชียร่วงหนัก! วิตกสงครามการค้าระอุ-ม็อบฮ่องกงยืดเยื้อ
ตลาดหุ้นเอเชียร่วงหนัก! วิตกสงครามการค้าระอุ-ม็อบฮ่องกงยืดเยื้อ
5 ส.ค. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ หลังจากประธานาธิบดีโดนัลด์ ทรัมป์แห่งสหรัฐ ขู่เก็บภาษีนำเข้า 10% จากสินค้านำเข้าของจีนวงเงิน 3 แสนล้านดอลลาร์ ซึ่งจะเริ่มตั้งแต่วันที่ 1 ก.ย.นี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,909.98 จุด ลดลง 177.18 จุด, -0.84%
ดัชนี SSE Composite ตลาดหุ้นจีนเปิดวันนี้ที่ 2,854.58 จุด ลดลง 13.26 จุด, -0.46%
ดัชนี HSI ตลาดหุ้นฮ่องกงเปิดวันนี้ที่ 26,480.47 จุด ลดลง 438.11 จุด, -1.63%
ดัชนี TAIEX ตลาดหุ้นไต้หวันเปิดวันนี้ที่ 10,528.87 จุด ลดลง 20.17 จุด, -0.19%
ดัชนี KOSPI ตลาดหุ้นเกาหลีใต้เปิดวันนี้ที่ 1,985.93 จุด ลดลง 12.20 จุด, -0.61%
ดัชนี FTSE STI ตลาดหุ้นสิงคโปร์เปิดวันนี้ที่ 3,244.60 จุด ลดลง 16.51 จุด, -0.51%
ดัชนี FBMKLCI ตลาดหุ้นมาเลเซียเปิดวันนี้ที่ 1,621.12 จุด ลดลง 5.64 จุด, -0.35%
ดัชนี PSE Composite ตลาดหุ้นฟิลิปปินส์เปิดวันนี้ที่ 8,102.00 จุด ลดลง 27.93 จุด, -0.34%
นอกจากนี้ นักลงทุนยังจับตาเหตุการณ์ประท้วงในฮ่องกง โดยกลุ่มผู้ประท้วงจำนวนมากวางแผนชัตดาวน์ฮ่องกงด้วยการปักหลักชุมนุมอย่างต่อเนื่องในวันนี้ หลังจากที่ได้เดินประท้วงตามท้องถนนในย่านเจิ้งกวนโอในเขตนิวเทร์ริทอรีส์ในวันอาทิตย์ พร้อมกับเชิญชวนให้ประชาชนออกมาร่วมการประท้วงครั้งใหญ่ในวันนี้
โดยรายงานระบุว่า ผู้ประท้วงจำนวนมากที่เป็นพนักงานบริษัทเอกชนได้วางแผนที่จะลากิจหรือลาป่วยเพื่อเข้าร่วมการชุมนุมในวันนี้ โดยคาดว่าการประท้วงจะส่งผลกระทบต่อเส้นทางจราจรเป็นวงกว้าง นอกจากนี้คาดว่าจะส่งผลกรทบต่อการดำเนินงานที่สนามบิน โดยล่าสุด สายการบินคาเธ่ย์ แปซิฟิค ได้ประกาศยกเลิกเที่ยวบินกว่า 140 เที่ยวทั้งขาเข้าและขาออก และขอให้ผู้โดยสารเลื่อนการเดินทางที่ไม่จำเป็น